<usx version="3.0">
  <book code="1PE" style="id">- Biblica® Open New Serbian Translation Latin 2017</book>
  <para style="h">1. Petrova</para>
  <para style="toc1">Prva Petrova poslanica</para>
  <para style="toc2">1. Petrova</para>
  <para style="toc3">1. Pet</para>
  <para style="mt1">Prva Petrova poslanica</para>
  <chapter number="1" style="c" sid="1PE 1"/>
  <para style="s1">Izvanredni Božiji blagoslovi za njegov narod</para>
  <para style="p">
    <verse number="1" style="v" sid="1PE 1:1"/>Petar, apostol Isusa Hrista, <char style="add">pozdravlja</char> izabrane došljake, rasejane po Pontu, Galatiji, Kapadokiji, <char style="add">Maloj</char> Aziji i Vitiniji, <verse eid="1PE 1:1"/><verse number="2" style="v" sid="1PE 1:2"/>koje je Bog Otac izabrao na osnovu svog predznanja, posvećenjem Duha, da budu poslušni Isusu Hristu, i poškropljeni njegovom krvlju: milost vam i mir u izobilju.<verse eid="1PE 1:2"/></para>
  <para style="s1">Životna nada</para>
  <para style="p">
    <verse number="3" style="v" sid="1PE 1:3"/>
    <char style="add">Neka je</char> blagosloven Bog i Otac Gospoda našega Isusa Hrista, koji nas je po svom velikom milosrđu – posredstvom vaskrsenja Isusa Hrista iz mrtvih – ponovo rodio za živu nadu, <verse eid="1PE 1:3"/><verse number="4" style="v" sid="1PE 1:4"/>da ćemo primiti nasledstvo koje je nepropadljivo, neokaljano i koje ne vene. Ono se čuva na nebu za vas, <verse eid="1PE 1:4"/><verse number="5" style="v" sid="1PE 1:5"/>koje Božija sila čuva posredstvom vere za spasenje, spremno da se otkrije u poslednje dane.<verse eid="1PE 1:5"/></para>
  <para style="p">
    <verse number="6" style="v" sid="1PE 1:6"/>Vi se ovome radujete, iako ste sad, kad već tako treba da bude, nakratko ožalošćeni raznim nevoljama koje vas snalaze. <verse eid="1PE 1:6"/><verse number="7" style="v" sid="1PE 1:7"/>Nevolje, naime, dokazuju iskrenost vaše vere, koja je dragocenija od zlata. Pa i zlato, iako propadljivo, mora da se ispita vatrom. Tako ćete po svojoj veri primiti hvalu, slavu i čast, kada se pojavi Isus Hristos. <verse eid="1PE 1:7"/><verse number="8" style="v" sid="1PE 1:8"/>Vi ga volite, iako ga niste videli, i verujete u njega, iako ga sada ne vidite, te se radujete neizrecivom i uzvišenom radošću, <verse eid="1PE 1:8"/><verse number="9" style="v" sid="1PE 1:9"/>jer postižete svrhu svoje vere: spasenje svojih duša.<verse eid="1PE 1:9"/></para>
  <para style="p">
    <verse number="10" style="v" sid="1PE 1:10"/>Ovo spasenje su tražili i ispitivali proroci koji su prorokovali o milosti koja je vama namenjena. <verse eid="1PE 1:10"/><verse number="11" style="v" sid="1PE 1:11"/>Oni su istraživali kada će se i kako to <char style="add">spasenje</char> ostvariti. Na to vreme je ukazivao Duh Hristov koji je bio u njima, unapred najavljujući o Hristovim patnjama i slavi koja ga očekuje posle toga. <verse eid="1PE 1:11"/><verse number="12" style="v" sid="1PE 1:12"/>Njima je Bog otkrio da, time što su govorili o ovim stvarima, nisu služili sebi, nego vama, kojima su to sada objavili glasnici Radosne vesti posredstvom Svetog Duha, poslanog s neba. U ove stvari i anđeli žele da zavire.<verse eid="1PE 1:12"/></para>
  <para style="s1">Poziv na sveto življenje</para>
  <para style="p">
    <verse number="13" style="v" sid="1PE 1:13"/>Zato, neka vaš um bude spreman, budite trezni, potpuno se pouzdajte u milost koju ćete dobiti po otkrivenju Isusa Hrista. <verse eid="1PE 1:13"/><verse number="14" style="v" sid="1PE 1:14"/>Kao poslušna deca, ne živite kao nekada u neznanju, kada ste bili vođeni <char style="add">raznim</char> željama. <verse eid="1PE 1:14"/><verse number="15" style="v" sid="1PE 1:15"/>Naprotiv, vladajte se sveto kao što je svet <char style="add">Bog</char> koji vas je pozvao. <verse eid="1PE 1:15"/><verse number="16" style="v" sid="1PE 1:16"/>Jer je <char style="add">u Pismu</char> napisano: „Budite sveti, jer ja sam svet.“<verse eid="1PE 1:16"/></para>
  <para style="p">
    <verse number="17" style="v" sid="1PE 1:17"/>Pa ako zovete Ocem <char style="add">Boga</char> koji je nepristrasan, i koji sudi svakoga po njegovim delima, provodite vreme svog života u tuđini u strahu pred njim. <verse eid="1PE 1:17"/><verse number="18" style="v" sid="1PE 1:18"/>Vi, naime, znate da od svog ispraznog načina života, koji ste nasledili od svojih očeva, niste otkupljeni propadljivim srebrom ili zlatom, <verse eid="1PE 1:18"/><verse number="19" style="v" sid="1PE 1:19"/>nego dragocenom krvlju Hrista, koji je bio kao jagnje bez mane i nedostatka. <verse eid="1PE 1:19"/><verse number="20" style="v" sid="1PE 1:20"/>On je predodređen još pre stvaranja sveta, ali se pojavio u poslednja vremena radi vas, <verse eid="1PE 1:20"/><verse number="21" style="v" sid="1PE 1:21"/>koji njegovim posredstvom verujete u Boga. On je Hrista vaskrsao iz mrtvih i dao mu slavu, tako da vaša vera i nada budu usmerene na Boga.<verse eid="1PE 1:21"/></para>
  <para style="p">
    <verse number="22" style="v" sid="1PE 1:22"/>A sada, pošto ste očistili svoje duše poslušnošću istini, tako da imate iskrenu ljubav prema svojoj braći po veri, predano volite jedni druge iz čista srca. <verse eid="1PE 1:22"/><verse number="23" style="v" sid="1PE 1:23"/>Naime, vi ste nanovo rođeni, ali ne od propadljivog semena, nego od nepropadljivog, posredstvom reči živoga Boga koji ne umire. <verse eid="1PE 1:23"/><verse number="24" style="v" sid="1PE 1:24"/>Jer <char style="add">Pismo govori</char>:</para>
  <para style="q1" vid="1PE 1:24">„Svako je telo kao trava,</para>
  <para style="q2" vid="1PE 1:24">i sva mu je slava kao cvet poljski.</para>
  <para style="q1" vid="1PE 1:24">Sahne trava, cvet otpada,<verse eid="1PE 1:24"/></para>
  <para style="q2">
    <verse number="25" style="v" sid="1PE 1:25"/>ali reč Gospodnja ostaje doveka.“</para>
  <para style="m" vid="1PE 1:25">Ta reč je Radosna vest koja vam je propovedana.<verse eid="1PE 1:25"/></para>
  <chapter eid="1PE 1"/>
  <chapter number="2" style="c" sid="1PE 2"/>
  <para style="s1">Stena života i sveti narod</para>
  <para style="p">
    <verse number="1" style="v" sid="1PE 2:1"/>Odbacite, dakle, sve što je zlo: svaku vrstu prevare, dvoličnosti, zavisti, i svakovrsne uvrede. <verse eid="1PE 2:1"/><verse number="2" style="v" sid="1PE 2:2"/>Kao novorođenčad žudite za duhovnim mlekom, da biste njime uzrasli za spasenje, <verse eid="1PE 2:2"/><verse number="3" style="v" sid="1PE 2:3"/>ako ste zaista iskusili da je Gospod dobar.<verse eid="1PE 2:3"/></para>
  <para style="p">
    <verse number="4" style="v" sid="1PE 2:4"/>Pristupite Isusu – živom kamenu, što su ljudi odbacili, ali koji je izabran i dragocen u Božijim <char style="add">očima</char>, <verse eid="1PE 2:4"/><verse number="5" style="v" sid="1PE 2:5"/>pa se kao živo kamenje ugrađujte u duhovni hram. U njemu ćete služiti kao posvećeno sveštenstvo koje posredstvom Isusa Hrista prinosi duhovne žrtve ugodne Bogu. <verse eid="1PE 2:5"/><verse number="6" style="v" sid="1PE 2:6"/>Zato je napisano u Pismu:</para>
  <para style="q1" vid="1PE 2:6">„Evo, postavljam na Sionu</para>
  <para style="q2" vid="1PE 2:6">kamen ugaoni,</para>
  <para style="q1" vid="1PE 2:6">kamen izabran i dragocen.</para>
  <para style="q2" vid="1PE 2:6">Ko u njega poveruje,</para>
  <para style="q1" vid="1PE 2:6">neće se postideti.“<verse eid="1PE 2:6"/></para>
  <para style="m">
    <verse number="7" style="v" sid="1PE 2:7"/>Vama koji verujete, njegova dragocena vrednost služi na korist, a onima koji ne veruju,</para>
  <para style="q1" vid="1PE 2:7">„kamen što su zidari odbacili,</para>
  <para style="q2" vid="1PE 2:7">postade kamen ugaoni.“<verse eid="1PE 2:7"/></para>
  <para style="m">
    <verse number="8" style="v" sid="1PE 2:8"/>I,</para>
  <para style="q1" vid="1PE 2:8">„kamen za spoticanje</para>
  <para style="q2" vid="1PE 2:8">i stena za posrtanje.“</para>
  <para style="m" vid="1PE 2:8">Oni se spotiču, jer se ne pokoravaju reči, na što su i određeni.<verse eid="1PE 2:8"/></para>
  <para style="p">
    <verse number="9" style="v" sid="1PE 2:9"/>A vi ste izabrani rod, carsko sveštenstvo, sveti narod, narod koji pripada Bogu, određen da objavi slavna dela onoga koji vas je iz tame pozvao u svoju čudesnu svetlost. <verse eid="1PE 2:9"/><verse number="10" style="v" sid="1PE 2:10"/>Nekada niste bili narod, a sada ste Božiji narod, <char style="add">nekada</char> niste uživali milosrđe, a sada ste primili milosrđe.<verse eid="1PE 2:10"/></para>
  <para style="s1">Hrišćansko vladanje među nehrišćanima</para>
  <para style="p">
    <verse number="11" style="v" sid="1PE 2:11"/>Voljeni, molim vas da se kao stranci i došljaci <char style="add">u ovom svetu</char> klonite telesnih želja koje se bore protiv duše. <verse eid="1PE 2:11"/><verse number="12" style="v" sid="1PE 2:12"/>Vladajte se uzorno među mnogobošcima, da bi, pošto vas optužuju kao zločince, videli vaša dobra dela, te proslavili Boga na dan njegovog dolaska.<verse eid="1PE 2:12"/></para>
  <para style="s1">Odnos prema vlastima</para>
  <para style="p">
    <verse number="13" style="v" sid="1PE 2:13"/>Gospoda radi, pokoravajte se svakoj ljudskoj ustanovi: bilo caru kao vrhovnom glavaru, <verse eid="1PE 2:13"/><verse number="14" style="v" sid="1PE 2:14"/>bilo namesnicima, koje on postavlja da kažnjavaju zločince, i da pohvale one koji čine dobro. <verse eid="1PE 2:14"/><verse number="15" style="v" sid="1PE 2:15"/>Naime, Božija je volja da, čineći dobro, ućutkate neupućene ljude koji govore o vama iz neznanja.<verse eid="1PE 2:15"/></para>
  <para style="p">
    <verse number="16" style="v" sid="1PE 2:16"/>Iako ste slobodni, ne služite se slobodom kao izgovorom za zlo. Naprotiv, kao Božije sluge, <verse eid="1PE 2:16"/><verse number="17" style="v" sid="1PE 2:17"/>svakoga uvažavajte, bratstvo volite, Boga se bojte, cara poštujte.<verse eid="1PE 2:17"/></para>
  <para style="p">
    <verse number="18" style="v" sid="1PE 2:18"/>Sluge, pokoravajte se svojim gospodarima s punim poštovanjem, i to ne samo onima koji su dobri i blagi, nego i surovima. <verse eid="1PE 2:18"/><verse number="19" style="v" sid="1PE 2:19"/>Naime, hvale je vredno kada neko podnosi nevolje i trpi nepravedno, svestan da to čini radi Boga. <verse eid="1PE 2:19"/><verse number="20" style="v" sid="1PE 2:20"/>Jer kakve časti ima u tome ako vas tuku za vaše grehe, pa zbog toga trpite? Ali ako trpite čineći dobro, to je Bogu milo. <verse eid="1PE 2:20"/><verse number="21" style="v" sid="1PE 2:21"/>Na ovo ste pozvani, zato što je i Hristos trpeo za vas i ostavio vam primer da idete njegovim stopama.<verse eid="1PE 2:21"/></para>
  <para style="q1">
    <verse number="22" style="v" sid="1PE 2:22"/>„A niti je učinio greha,</para>
  <para style="q2" vid="1PE 2:22">niti se prevara našla na njegovim ustima.“<verse eid="1PE 2:22"/></para>
  <para style="m">
    <verse number="23" style="v" sid="1PE 2:23"/>Kada su ga vređali, on nije uzvratio uvredom, kada je patio – nije nikom pretio, nego je to prepustio <char style="add">Bogu</char> koji pravedno sudi. <verse eid="1PE 2:23"/><verse number="24" style="v" sid="1PE 2:24"/>On je na svom telu poneo naše grehe na drvo, da umrevši gresima živimo za pravednost. Njegovim ranama ste isceljeni. <verse eid="1PE 2:24"/><verse number="25" style="v" sid="1PE 2:25"/>Jer ste lutali kao ovce, a sada ste se okrenuli Pastiru i Čuvaru svojih duša.<verse eid="1PE 2:25"/></para>
  <chapter eid="1PE 2"/>
  <chapter number="3" style="c" sid="1PE 3"/>
  <para style="s1">Bračni odnosi</para>
  <para style="p">
    <verse number="1" style="v" sid="1PE 3:1"/>Tako i vi, žene, pokoravajte se svojim muževima, da bi, ako neki ne slede <char style="add">hrišćansko</char> učenje, bez reči bili pridobijeni ponašanjem svojih žena, <verse eid="1PE 3:1"/><verse number="2" style="v" sid="1PE 3:2"/>kada vide čistotu vašeg ponašanja i vašu bogobojaznost. <verse eid="1PE 3:2"/><verse number="3" style="v" sid="1PE 3:3"/>Neka se vaša lepota ne sastoji samo u izgledu: u pletenju kose, u kićenju zlatom ili oblačenju haljina. <verse eid="1PE 3:3"/><verse number="4" style="v" sid="1PE 3:4"/>Umesto toga, krasite se unutrašnjom <char style="add">lepotom</char> koja ne prolazi, krotkim i blagim duhom, jer je to dragoceno pred Bogom. <verse eid="1PE 3:4"/><verse number="5" style="v" sid="1PE 3:5"/>Jer, tako su se nekada pobožne žene, koje su se pouzdavale u Boga, krasile pokornošću svojim muževima. <verse eid="1PE 3:5"/><verse number="6" style="v" sid="1PE 3:6"/>Tako je i Sara bila pokorna Avrahamu, nazivajući ga „gospodarem“. Vi ste sada njene ćerke, ako činite dobro i ne dozvolite da vas išta zastraši.<verse eid="1PE 3:6"/></para>
  <para style="p">
    <verse number="7" style="v" sid="1PE 3:7"/>Na isti način i vi, muževi, uzmite u obzir da su vaše žene sa kojima živite slabiji pol. Iskazujte im čast, jer su one, zajedno sa vama, naslednice dara života. Činite to da bi vaše molitve bile neometane.<verse eid="1PE 3:7"/></para>
  <para style="s1">Hrišćanske vrline</para>
  <para style="p">
    <verse number="8" style="v" sid="1PE 3:8"/>Na kraju, budite iste misli, imajte saosećanje jedni za druge, iskazujte bratsku ljubav, budite ljubazni i ponizni. <verse eid="1PE 3:8"/><verse number="9" style="v" sid="1PE 3:9"/>Ne vraćajte zlo za zlo, ili uvredu za uvredu, nego blagosiljajte, jer ste na ovo pozvani, da biste dobili blagoslov <char style="add">od Boga</char>.<verse eid="1PE 3:9"/></para>
  <para style="p">
    <verse number="10" style="v" sid="1PE 3:10"/>Jer <char style="add">Pismo kaže</char>:</para>
  <para style="q1" vid="1PE 3:10">„Ko želi da uživa život</para>
  <para style="q2" vid="1PE 3:10">i da dobre dane vidi,</para>
  <para style="q1" vid="1PE 3:10">od zla govora neka se uzdrži,</para>
  <para style="q2" vid="1PE 3:10">i nek mu usne ne govore laži.<verse eid="1PE 3:10"/></para>
  <para style="q1">
    <verse number="11" style="v" sid="1PE 3:11"/>Zla neka se kloni, a dobro neka čini,</para>
  <para style="q2" vid="1PE 3:11">neka traži mir i za njim neka ide.<verse eid="1PE 3:11"/></para>
  <para style="q1">
    <verse number="12" style="v" sid="1PE 3:12"/>Jer oči Gospodnje motre na pravedne,</para>
  <para style="q2" vid="1PE 3:12">i uši njegove molitvu im čuju,</para>
  <para style="q1" vid="1PE 3:12">a na zlikovce mršti mu se lice.“<verse eid="1PE 3:12"/></para>
  <para style="p">
    <verse number="13" style="v" sid="1PE 3:13"/>Jer ko će vam nauditi ako revnosno činite dobro? <verse eid="1PE 3:13"/><verse number="14" style="v" sid="1PE 3:14"/>Naime, blaženi ste ako trpite za pravednost. Ne dajte da vas uplaše niti zbune. <verse eid="1PE 3:14"/><verse number="15" style="v" sid="1PE 3:15"/>Slavite Hrista kao svetog Gospoda u svojim srcima. Budite uvek spremni da date odgovor svakom ko zatraži od vas da mu objasnite razlog vaše nade. <verse eid="1PE 3:15"/><verse number="16" style="v" sid="1PE 3:16"/>Ali činite to s blagošću i poštovanjem. Neka vam savest bude čista, da se oni koji izvrću ruglu vaše dobro hrišćansko vladanje, osramote u onom za šta vas kleveću. <verse eid="1PE 3:16"/><verse number="17" style="v" sid="1PE 3:17"/>Naime, bolje je i stradati čineći dobro, ako je to Božija volja, nego li čineći zlo. <verse eid="1PE 3:17"/><verse number="18" style="v" sid="1PE 3:18"/>Jer je Hristos jednom za svagda pretrpeo za grešnike, pravednik za nepravednike, da nas dovede k Bogu. Telo su mu ubili, ali je <char style="add">Božijim</char> Duhom bio oživljen. <verse eid="1PE 3:18"/><verse number="19" style="v" sid="1PE 3:19"/>Duhom je takođe sišao u tamnicu da propoveda duhovima, <verse eid="1PE 3:19"/><verse number="20" style="v" sid="1PE 3:20"/>koji su nekada, u Nojevo vreme, bili neposlušni <char style="add">Bogu</char>. Bog je strpljivo čekao da se oni pokaju dokle god se gradilo plovilo u kome se nekolicina, to jest, osam duša spaslo kroz vodu, <verse eid="1PE 3:20"/><verse number="21" style="v" sid="1PE 3:21"/>koja je pralik krštenja, koje vas sada spasava. Krštenje nije uklanjanje telesne nečistoće, nego molitva Bogu za čistu savest, a zasniva se na vaskrsenju Isusa Hrista. <verse eid="1PE 3:21"/><verse number="22" style="v" sid="1PE 3:22"/>On je otišao na nebo i seo s desne strane Bogu, gde su mu potčinjeni anđeli, nebeske vlasti i sile.<verse eid="1PE 3:22"/></para>
  <chapter eid="1PE 3"/>
  <chapter number="4" style="c" sid="1PE 4"/>
  <para style="s1">Zahtevi novog života</para>
  <para style="p">
    <verse number="1" style="v" sid="1PE 4:1"/>Pošto je, dakle, Hristos propatio telom, i vi se naoružajte istom mišlju. Naime, ko je propatio telom prestao je da greši. <verse eid="1PE 4:1"/><verse number="2" style="v" sid="1PE 4:2"/>Zato provedite preostalo vreme svog života u telu po Božijoj volji, a ne u udovoljavanju ljudskim željama. <verse eid="1PE 4:2"/><verse number="3" style="v" sid="1PE 4:3"/>Jer dovoljno je da ste nekada živeli kao mnogobošci: u razvratu, požudi, pijančenju, orgijama, terevenkama, i užasnom idolopoklonstvu. <verse eid="1PE 4:3"/><verse number="4" style="v" sid="1PE 4:4"/>Njima je čudno što i vi sa njima ne hrlite u istu bujicu raskalašnosti, pa vas zato vređaju. <verse eid="1PE 4:4"/><verse number="5" style="v" sid="1PE 4:5"/>Zato će dati račun onome ko je spreman da sudi živima i mrtvima. <verse eid="1PE 4:5"/><verse number="6" style="v" sid="1PE 4:6"/>Naime, Radosna vest je i objavljena mrtvima, da bi, pošto su kao i svi ljudi osuđeni na telesnu smrt, mogli da žive duhom kao što i sam Bog živi.<verse eid="1PE 4:6"/></para>
  <para style="s1">Služite jedni drugima!</para>
  <para style="p">
    <verse number="7" style="v" sid="1PE 4:7"/>Približio se kraj svega. Budite pribrani i budni, da biste mogli da se molite. <verse eid="1PE 4:7"/><verse number="8" style="v" sid="1PE 4:8"/>Iznad svega, održavajte među sobom trajnu ljubav, jer ljubav pokriva mnoštvo greha. <verse eid="1PE 4:8"/><verse number="9" style="v" sid="1PE 4:9"/>Negujte uzajamnu gostoljubivost koja je lišena gunđanja. <verse eid="1PE 4:9"/><verse number="10" style="v" sid="1PE 4:10"/>Kao dobri upravitelji raznovrsnih Božijih darova, služite jedni drugima darom koji je svako od vas, milošću Božijom, primio. <verse eid="1PE 4:10"/><verse number="11" style="v" sid="1PE 4:11"/>Ko propoveda, neka to čini kao <char style="add">da propoveda same</char> reči Božije. Ko služi, neka to čini snagom koju daje Bog, tako da se u svemu proslavi Bog kroz Isusa Hrista. Njemu pripada slava i sila od sad i doveka. Amin.<verse eid="1PE 4:11"/></para>
  <para style="s1">Učestvovanje u Hristovim patnjama</para>
  <para style="p">
    <verse number="12" style="v" sid="1PE 4:12"/>Voljeni <char style="add">moji</char>, ne čudite se ognjenim nevoljama koje vas snalaze da vas kušaju. To što vam se događa nije ništa čudno. <verse eid="1PE 4:12"/><verse number="13" style="v" sid="1PE 4:13"/>Umesto toga, radujte se što učestvujete u Hristovim patnjama, da biste klicali od radosti kada se otkrije njegova slava. <verse eid="1PE 4:13"/><verse number="14" style="v" sid="1PE 4:14"/>Blaženi ste ako vas vređaju radi Hrista, jer Duh slave, Božiji <char style="add">Duh</char>, počiva na vama. <verse eid="1PE 4:14"/><verse number="15" style="v" sid="1PE 4:15"/>Niko od vas da ne strada kao ubica, lopov, zločinac, ili kao čovek koji se plete u tuđa posla. <verse eid="1PE 4:15"/><verse number="16" style="v" sid="1PE 4:16"/>Ali ako neko <char style="add">trpi</char> zato što je hrišćanin, neka se ne stidi toga, nego neka slavi Boga što nosi to ime. <verse eid="1PE 4:16"/><verse number="17" style="v" sid="1PE 4:17"/>Jer, došlo je vreme za Sud koji će započeti od Božijeg doma. A ako <char style="add">Sud</char> počinje od nas, kakav tek kraj očekuje one koji su neposlušni Božijoj Radosnoj vesti? <verse eid="1PE 4:17"/><verse number="18" style="v" sid="1PE 4:18"/>Jer <char style="add">Pismo kaže</char>:</para>
  <para style="q1" vid="1PE 4:18">„Ako se pravednik jedva spasava,</para>
  <para style="q2" vid="1PE 4:18">šta će biti s bezbožnikom i grešnikom?“<verse eid="1PE 4:18"/></para>
  <para style="p">
    <verse number="19" style="v" sid="1PE 4:19"/>Stoga, neka oni koji po Božijoj volji trpe, povere svoje duše vernom Stvoritelju čineći dobra dela.<verse eid="1PE 4:19"/></para>
  <chapter eid="1PE 4"/>
  <chapter number="5" style="c" sid="1PE 5"/>
  <para style="s1">Odnos pastira prema crkvi</para>
  <para style="p">
    <verse number="1" style="v" sid="1PE 5:1"/>One koji su starešine među vama molim ja, koji sam i sam starešina i svedok Hristovih muka, te učesnik u slavi koja treba da se otkrije, <verse eid="1PE 5:1"/><verse number="2" style="v" sid="1PE 5:2"/>da napasate Božije stado koje vam je povereno. Ali ne činite to prisilno, nego dragovoljno, kako je Bogu po volji, i ne iz koristoljublja, nego iz oduševljenja. <verse eid="1PE 5:2"/><verse number="3" style="v" sid="1PE 5:3"/>Ne ponašajte se despotski prema onima koji su vam povereni, nego budite primeri stadu. <verse eid="1PE 5:3"/><verse number="4" style="v" sid="1PE 5:4"/>A kad se pojavi vrhovni Pastir, primićete slavni venac koji ne vene.<verse eid="1PE 5:4"/></para>
  <para style="p">
    <verse number="5" style="v" sid="1PE 5:5"/>Tako i vi, mladići, pokoravajte se starešinama. A svi se zaodenite poniznošću, da služite jedni drugima, jer:</para>
  <para style="q1" vid="1PE 5:5">„Bog se suprotstavlja oholima,</para>
  <para style="q2" vid="1PE 5:5">a poniznima iskazuje milost.“<verse eid="1PE 5:5"/></para>
  <para style="m">
    <verse number="6" style="v" sid="1PE 5:6"/>Stoga se ponizite pod moćnu ruku Božiju, da vas uzvisi u pravo vreme. <verse eid="1PE 5:6"/><verse number="7" style="v" sid="1PE 5:7"/>Prebacite svu svoju brigu na njega, jer se on brine za vas.<verse eid="1PE 5:7"/></para>
  <para style="p">
    <verse number="8" style="v" sid="1PE 5:8"/>Budite trezveni, bdite, <char style="add">jer</char> vaš neprijatelj, đavo, obilazi kao ričući lav i traži koga da proždere. <verse eid="1PE 5:8"/><verse number="9" style="v" sid="1PE 5:9"/>Budite čvrsti u veri, te mu se oduprite, znajući da i vaša braća po veri širom sveta prolaze kroz iste patnje.<verse eid="1PE 5:9"/></para>
  <para style="p">
    <verse number="10" style="v" sid="1PE 5:10"/>A Bog, milostiv u svemu, koji vas je po Hristu Isusu pozvao u večnu slavu, on će vas, nakon vaše kratke patnje usavršiti, učvrstiti, osnažiti i utemeljiti. <verse eid="1PE 5:10"/><verse number="11" style="v" sid="1PE 5:11"/>Njegova je sila doveka. Amin.<verse eid="1PE 5:11"/></para>
  <para style="s1">Zaključak i pozdrav</para>
  <para style="p">
    <verse number="12" style="v" sid="1PE 5:12"/>Napisao sam vam ovo kratko pismo uz pomoć Silvana, koga smatram vernim bratom, da vas opomenem i potvrdim da je ovo prava milost Božija. Nje se držite.<verse eid="1PE 5:12"/></para>
  <para style="p">
    <verse number="13" style="v" sid="1PE 5:13"/>Pozdravlja vas crkva u Vavilonu, koja je zajedno sa vama izabrana <char style="add">od Boga</char>, i moj sin Marko. <verse eid="1PE 5:13"/><verse number="14" style="v" sid="1PE 5:14"/>Pozdravite jedni druge poljupcem ljubavi.</para>
  <para style="p" vid="1PE 5:14">Mir sa svima vama koji ste u Hristu.<verse eid="1PE 5:14"/></para>
  <chapter eid="1PE 5"/>
</usx>