<usx version="3.0">
  <book code="EPH" style="id">- Biblica® Open New Serbian Translation Latin 2017</book>
  <para style="h">Efescima</para>
  <para style="toc1">Poslanica Efescima</para>
  <para style="toc2">Efescima</para>
  <para style="toc3">Ef</para>
  <para style="mt1">Poslanica Efescima</para>
  <chapter number="1" style="c" sid="EPH 1"/>
  <para style="p">
    <verse number="1" style="v" sid="EPH 1:1"/>
    <char style="add">Od</char> Pavla, voljom Božijom <char style="add">izabranog</char> za apostola Hrista Isusa, svetima u Efesu, vernima u Hristu Isusu:<verse eid="EPH 1:1"/></para>
  <para style="p">
    <verse number="2" style="v" sid="EPH 1:2"/>Milost vam i mir od Boga, Oca našega, i Gospoda Isusa Hrista.<verse eid="EPH 1:2"/></para>
  <para style="p">
    <verse number="3" style="v" sid="EPH 1:3"/>
    <char style="add">Neka je</char> blagosloven Bog, Otac Gospoda našeg Isusa Hrista, koji nas je u Hristu blagoslovio svakim duhovnim blagoslovom na nebesima. <verse eid="EPH 1:3"/><verse number="4" style="v" sid="EPH 1:4"/>U njemu nas je izabrao pre postanka sveta, da budemo sveti i bez mane pred njim. On nas je u ljubavi <verse eid="EPH 1:4"/><verse number="5" style="v" sid="EPH 1:5"/>predodredio, blagonaklonošću svoje volje, da postanemo njegova deca posredstvom Isusa Hrista, <verse eid="EPH 1:5"/><verse number="6" style="v" sid="EPH 1:6"/>i da hvalimo njegovu slavnu milost koju nam je darovao u Ljubljenome. <verse eid="EPH 1:6"/><verse number="7" style="v" sid="EPH 1:7"/>U njemu imamo otkupljenje, oproštenje prestupa posredstvom njegove krvi, što pokazuje bogatstvo milosti. <verse eid="EPH 1:7"/><verse number="8" style="v" sid="EPH 1:8"/>Nju je Bog izobilno izlio na nas, zajedno sa svom mudrošću i razumevanjem. <verse eid="EPH 1:8"/><verse number="9" style="v" sid="EPH 1:9"/>Svojom blagonaklonošću nam je obznanio tajnu svoje volje, koju je po svom naumu unapred odredio u njemu. <verse eid="EPH 1:9"/><verse number="10" style="v" sid="EPH 1:10"/>Ovaj naum, koji će se ostvariti u pravo vreme, ujediniće sve što je na nebesima i na zemlji s Hristom kao glavom.<verse eid="EPH 1:10"/></para>
  <para style="p">
    <verse number="11" style="v" sid="EPH 1:11"/>U njemu smo izabrani, pošto smo predodređeni namerom <char style="add">Boga</char> koji sve čini u skladu s odlukom svoje volje, <verse eid="EPH 1:11"/><verse number="12" style="v" sid="EPH 1:12"/>da hvalimo njegovu slavu – mi koji smo se prethodno pouzdali u Hrista. <verse eid="EPH 1:12"/><verse number="13" style="v" sid="EPH 1:13"/>Čuvši istinitu poruku – Radosnu vest o vašem spasenju, vi ste poverovali u Hrista, a <char style="add">Bog</char> je utisnuo svoj pečat na vas, tako što vam je dao obećanog Duha Svetog. <verse eid="EPH 1:13"/><verse number="14" style="v" sid="EPH 1:14"/>On je zalog dobara koja nas očekuju, jemstvo da će <char style="add">Bog</char> osloboditi <char style="add">svoj narod</char>. Veličajmo zato njegovu slavu!<verse eid="EPH 1:14"/></para>
  <para style="s1">Pavlova molitva</para>
  <para style="p">
    <verse number="15" style="v" sid="EPH 1:15"/>Stoga, čuvši za vašu veru u Gospoda Isusa i za vašu ljubav prema svim svetima, <verse eid="EPH 1:15"/><verse number="16" style="v" sid="EPH 1:16"/>neprestano zahvaljujem <char style="add">Bogu</char> za vas. Sećam vas se u svojim molitvama, moleći se <verse eid="EPH 1:16"/><verse number="17" style="v" sid="EPH 1:17"/>Bogu Gospoda našeg Isusa Hrista, slavnome Ocu, da vam da Duha mudrosti i otkrivenja kojim ćete ga upoznati; <verse eid="EPH 1:17"/><verse number="18" style="v" sid="EPH 1:18"/>da vam <char style="add">Bog</char> prosvetli oči srca da biste videli u čemu se sastoji nada na koju ste pozvani, kako je veličanstveno bogatstvo dobara koje je on pripremio svetima, <verse eid="EPH 1:18"/><verse number="19" style="v" sid="EPH 1:19"/>i kako je neizmerno velika njegova sila prema nama koji verujemo. Njegova sila odgovara delotvornosti one silne moći <verse eid="EPH 1:19"/><verse number="20" style="v" sid="EPH 1:20"/>koju je pokazao na Hristu, kada ga je podigao iz mrtvih i postavio sebi s desne strane na nebesima <verse eid="EPH 1:20"/><verse number="21" style="v" sid="EPH 1:21"/>iznad svih poglavarstava i vlasti, sila, gospodstava, i iznad svakog imena koje se zaziva, ne samo na ovom svetu, nego i u budućem. <verse eid="EPH 1:21"/><verse number="22" style="v" sid="EPH 1:22"/>Bog je sve pokorio pod njegove noge i postavio ga nad svime, za glavu Crkve. <verse eid="EPH 1:22"/><verse number="23" style="v" sid="EPH 1:23"/>Ona je njegovo telo, punina onoga koji sve ispunjava u svemu.<verse eid="EPH 1:23"/></para>
  <chapter eid="EPH 1"/>
  <chapter number="2" style="c" sid="EPH 2"/>
  <para style="p">
    <verse number="1" style="v" sid="EPH 2:1"/>I vi ste nekada bili mrtvi zbog svojih prestupa i greha. <verse eid="EPH 2:1"/><verse number="2" style="v" sid="EPH 2:2"/>Tada ste živeli u skladu sa duhom ovoga sveta, u skladu sa vladarom vazdušnih sila. On je duh koji je sada na delu među onima koji se ne pokoravaju <char style="add">Bogu</char>. <verse eid="EPH 2:2"/><verse number="3" style="v" sid="EPH 2:3"/>Među ovima smo bili svi mi, živeći po našim prirodnim željama i udovoljavajući volji tela i uma. I mi smo po prirodi bili deca gneva, kao drugi. <verse eid="EPH 2:3"/><verse number="4" style="v" sid="EPH 2:4"/>Ali Bog, koji je bogat milosrđem, iz svoje velike ljubavi prema nama, <verse eid="EPH 2:4"/><verse number="5" style="v" sid="EPH 2:5"/>oživeo je s Hristom nas koji smo bili mrtvi zbog svojih prestupa. Milošću ste spaseni! <verse eid="EPH 2:5"/><verse number="6" style="v" sid="EPH 2:6"/>S njim nas je vaskrsao i s njim nas posadio na nebesima u Hristu Isusu. <verse eid="EPH 2:6"/><verse number="7" style="v" sid="EPH 2:7"/>To je učinio da u vekovima koji dolaze pokaže izvanredno bogatstvo svoje milosti – dobrotom koju za nas ima u Hristu Isusu. <verse eid="EPH 2:7"/><verse number="8" style="v" sid="EPH 2:8"/>Milošću ste spaseni posredstvom vere! To ne dolazi od vašeg truda – Božiji je dar. <verse eid="EPH 2:8"/><verse number="9" style="v" sid="EPH 2:9"/>Ne stiče se delima, da se niko ne bi hvalio. <verse eid="EPH 2:9"/><verse number="10" style="v" sid="EPH 2:10"/>Mi smo, naime, njegovo delo, stvoreni posredstvom Hrista Isusa, da činimo dobra dela koja je Bog unapred pripremio za nas.<verse eid="EPH 2:10"/></para>
  <para style="s1">Jedno u Hristu</para>
  <para style="p">
    <verse number="11" style="v" sid="EPH 2:11"/>Zato se sećajte da ste nekada bili mnogobošci po rođenju. Jevreji, koji sebe zovu obrezanima (po obredu učinjenom na telu), zvali su vas „neobrezani“. <verse eid="EPH 2:11"/><verse number="12" style="v" sid="EPH 2:12"/>Dok ste živeli bez Hrista, bili ste otuđeni od izrailjskog društva. Bili ste bez udela u zavetima utemeljenim na <char style="add">Božijim</char> obećanjima, i živeli bez nade i bez Boga – u svetu. <verse eid="EPH 2:12"/><verse number="13" style="v" sid="EPH 2:13"/>Ali sada ste u Hristu Isusu vi, koji ste nekada bili daleko, dovedeni blizu krvlju Hristovom.<verse eid="EPH 2:13"/></para>
  <para style="p">
    <verse number="14" style="v" sid="EPH 2:14"/>On je, naime, naš mir. On je spojio oboje u jedno pošto je svojim telom srušio zid neprijateljstva koji ih je razdvajao. <verse eid="EPH 2:14"/><verse number="15" style="v" sid="EPH 2:15"/>Tako je obesnažio Zakon s njegovim zapovestima i uredbama da bi u samom sebi od dvojice stvorio jednog novog čoveka i time uspostavio mir, <verse eid="EPH 2:15"/><verse number="16" style="v" sid="EPH 2:16"/>i da bi obe strane pomirio s Bogom u jednom telu svojom smrću na krstu, usmrtivši neprijateljstvo među njima. <verse eid="EPH 2:16"/><verse number="17" style="v" sid="EPH 2:17"/>On je došao i propovedao mir vama koji ste bili daleko i onima koji su bili blizu. <verse eid="EPH 2:17"/><verse number="18" style="v" sid="EPH 2:18"/>Jer njegovim posredstvom imamo pristup Ocu po jednom Duhu.<verse eid="EPH 2:18"/></para>
  <para style="p">
    <verse number="19" style="v" sid="EPH 2:19"/>Stoga, dakle, niste više stranci ni došljaci, nego sugrađani svetih i članovi Božije porodice. <verse eid="EPH 2:19"/><verse number="20" style="v" sid="EPH 2:20"/>Nazidani ste na temelju koji su položili apostoli i proroci, a ugaoni kamen je sam Hristos Isus. <verse eid="EPH 2:20"/><verse number="21" style="v" sid="EPH 2:21"/>Na njemu je cela zgrada sastavljena i izrasta u sveti hram u Gospodu. <verse eid="EPH 2:21"/><verse number="22" style="v" sid="EPH 2:22"/>Njegovim posredstvom ste i vi ugrađeni u zgradu u kojoj Bog prebiva svojim Duhom.<verse eid="EPH 2:22"/></para>
  <chapter eid="EPH 2"/>
  <chapter number="3" style="c" sid="EPH 3"/>
  <para style="p">
    <verse number="1" style="v" sid="EPH 3:1"/>Radi toga sam ja, Pavle, sužanj Isusa Hrista za vas mnogobošce. <verse eid="EPH 3:1"/><verse number="2" style="v" sid="EPH 3:2"/>Vi ste, svakako, čuli za službu koja mi je po Božijoj milosti poverena za vas. <verse eid="EPH 3:2"/><verse number="3" style="v" sid="EPH 3:3"/>Naime, Bog mi je otkrivenjem obznanio tajnu, kao što sam vam ukratko napisao. <verse eid="EPH 3:3"/><verse number="4" style="v" sid="EPH 3:4"/>Čitajući to, možete da razumete moje poimanje Hristove tajne, <verse eid="EPH 3:4"/><verse number="5" style="v" sid="EPH 3:5"/>koja nije bila poznata ranijim naraštajima, ali je sada preko Duha otkrivena njegovim svetim apostolima i prorocima. <verse eid="EPH 3:5"/><verse number="6" style="v" sid="EPH 3:6"/><char style="add">Tajna se sastoji u tome</char> da su mnogobošci postali sunaslednici, pripadnici istog tela, te da učestvuju u obećanju koje je <char style="add">Bog</char> ispunio u Hristu Isusu putem Radosne vesti. <verse eid="EPH 3:6"/><verse number="7" style="v" sid="EPH 3:7"/>Ovoj Radosnoj vesti ja sam postao sluga po daru Božije milosti koja mi je poverena dejstvom njegove sile.<verse eid="EPH 3:7"/></para>
  <para style="p">
    <verse number="8" style="v" sid="EPH 3:8"/>A meni, najmanjem od svih svetih, ukazana je ova milost da propovedam mnogobošcima neistraživo bogatstvo Hristovo, <verse eid="EPH 3:8"/><verse number="9" style="v" sid="EPH 3:9"/>i da svima rasvetlim ostvarenje ove tajne, koju je Bog, stvoritelj svega, držao sakrivenom u minulim vekovima, <verse eid="EPH 3:9"/><verse number="10" style="v" sid="EPH 3:10"/>da bi sada, posredstvom Crkve, obznanio svoju mnogostranu mudrost glavarstvima i vlastima na nebesima. <verse eid="EPH 3:10"/><verse number="11" style="v" sid="EPH 3:11"/><char style="add">Bog</char> je to ostvario na osnovu svog večnog nauma, posredstvom našeg Gospoda, Isusa Hrista. <verse eid="EPH 3:11"/><verse number="12" style="v" sid="EPH 3:12"/>U njemu imamo slobodu da pristupimo Bogu s pouzdanjem, verom u njega. <verse eid="EPH 3:12"/><verse number="13" style="v" sid="EPH 3:13"/>Zato vas molim da se ne obeshrabrite ovim mojim nevoljama koje podnosim za vas; sve je to radi vaše slave.<verse eid="EPH 3:13"/></para>
  <para style="s1">Pavlova molitva</para>
  <para style="p">
    <verse number="14" style="v" sid="EPH 3:14"/>Zato prigibam svoja kolena pred Ocem, <verse eid="EPH 3:14"/><verse number="15" style="v" sid="EPH 3:15"/>koji dovodi u postojanje svaki rod na nebu i na zemlji, <verse eid="EPH 3:15"/><verse number="16" style="v" sid="EPH 3:16"/>da vas on, po svojoj bogatoj slavi, ojača svojim Duhom u vašem unutrašnjem čoveku; <verse eid="EPH 3:16"/><verse number="17" style="v" sid="EPH 3:17"/>da se Hristos verom nastani u vašim srcima, te da u ljubavi budete ukorenjeni i utemeljeni; <verse eid="EPH 3:17"/><verse number="18" style="v" sid="EPH 3:18"/>da razumete sa svim svetima, širinu, dužinu, visinu, i dubinu <char style="add">Božije</char> ljubavi, <verse eid="EPH 3:18"/><verse number="19" style="v" sid="EPH 3:19"/>i da upoznate tu ljubav Hristovu koja nadmašuje svako znanje, da biste sasvim bili ispunjeni Bogom.<verse eid="EPH 3:19"/></para>
  <para style="p">
    <verse number="20" style="v" sid="EPH 3:20"/>A onome, što silom kojom deluje u nama može da učini daleko više od svega što molimo ili mislimo, <verse eid="EPH 3:20"/><verse number="21" style="v" sid="EPH 3:21"/>njemu <char style="add">neka je</char> slava u Crkvi i u Hristu Isusu u svim pokolenjima od sad i doveka! Amin.<verse eid="EPH 3:21"/></para>
  <chapter eid="EPH 3"/>
  <chapter number="4" style="c" sid="EPH 4"/>
  <para style="s1">Poziv na jedinstvo</para>
  <para style="p">
    <verse number="1" style="v" sid="EPH 4:1"/>Zato vas molim, ja, sužanj radi Gospoda, da živite dostojno poziva na koji ste pozvani. <verse eid="EPH 4:1"/><verse number="2" style="v" sid="EPH 4:2"/>Budite ponizni, krotki i strpljivi. S ljubavlju podnosite jedni druge. <verse eid="EPH 4:2"/><verse number="3" style="v" sid="EPH 4:3"/>Uložite trud da održite duhovno jedinstvo koje Duh tvori mirom koji vas povezuje. <verse eid="EPH 4:3"/><verse number="4" style="v" sid="EPH 4:4"/>Jedno je telo i jedan je Duh, kao što je jedna nada na koju vas je <char style="add">Bog</char> pozvao. <verse eid="EPH 4:4"/><verse number="5" style="v" sid="EPH 4:5"/>Jedan Gospod, jedna vera, jedno krštenje. <verse eid="EPH 4:5"/><verse number="6" style="v" sid="EPH 4:6"/>Jedan je Bog i Otac sviju. On je nad svima, sve prožima, u svemu je. <verse eid="EPH 4:6"/><verse number="7" style="v" sid="EPH 4:7"/>A na nama se pokazuje <char style="add">Božija</char> milost, prema daru koji daje Hristos. <verse eid="EPH 4:7"/><verse number="8" style="v" sid="EPH 4:8"/>Zato <char style="add">Pismo</char> kaže:</para>
  <para style="q1" vid="EPH 4:8">„Pope se na visinu,</para>
  <para style="q2" vid="EPH 4:8">povede roblje,</para>
  <para style="q2" vid="EPH 4:8">te dade darove ljudima.“<verse eid="EPH 4:8"/></para>
  <para style="m">
    <verse number="9" style="v" sid="EPH 4:9"/>A to „pope se“, šta drugo znači nego da je prethodno sišao u donje predele, to jest, na zemlju? <verse eid="EPH 4:9"/><verse number="10" style="v" sid="EPH 4:10"/>Onaj koji je sišao, isti je onaj koji se popeo povrh nebesa, da sve ispuni <char style="add">svojim prisustvom</char>. <verse eid="EPH 4:10"/><verse number="11" style="v" sid="EPH 4:11"/>On je sam postavio neke za apostole, neke za proroke, neke za propovednike Radosne vesti, a neke za pastire i učitelje, <verse eid="EPH 4:11"/><verse number="12" style="v" sid="EPH 4:12"/>da pripremi svete za službu, za izgradnju tela Hristovog. <verse eid="EPH 4:12"/><verse number="13" style="v" sid="EPH 4:13"/>Tako ćemo svi doći do jedinstva u veri i spoznaje Sina Božijeg, te sazreti u jednog čoveka, rastući do pune visine Hristove.<verse eid="EPH 4:13"/></para>
  <para style="p">
    <verse number="14" style="v" sid="EPH 4:14"/>Tako nećemo više biti nezreli koje ljulja svaki vetar učenja lukavih ljudi, koji se služe prevarom da obmanu druge. <verse eid="EPH 4:14"/><verse number="15" style="v" sid="EPH 4:15"/>Zato govorimo istinu u ljubavi, da na svaki način izrastemo do Hrista, koji je glava. <verse eid="EPH 4:15"/><verse number="16" style="v" sid="EPH 4:16"/>On povezuje sve telo u jedno i drži ga povezano, na taj način što svaki zglob pruža odgovarajuću potporu svakom pojedinom udu. To čini da telo raste i izgrađuje se kroz ljubav.<verse eid="EPH 4:16"/></para>
  <para style="s1">Razlika između starog i novog života</para>
  <para style="p">
    <verse number="17" style="v" sid="EPH 4:17"/>Opominjem vas u ime Gospodnje: ne živite više kao mnogobošci, čiji je um usmeren na ispraznost. <verse eid="EPH 4:17"/><verse number="18" style="v" sid="EPH 4:18"/>Njihova misao je pomračena, daleko su od života sa Bogom zbog svoga neznanja i tvrdoglavosti. <verse eid="EPH 4:18"/><verse number="19" style="v" sid="EPH 4:19"/>Budući da im je savest otupela, predali su se razvratu, pa požudno čine svaku vrstu prljavih dela.<verse eid="EPH 4:19"/></para>
  <para style="p">
    <verse number="20" style="v" sid="EPH 4:20"/>A vi niste ovako naučili o Hristu. <verse eid="EPH 4:20"/><verse number="21" style="v" sid="EPH 4:21"/>Svakako ste čuli i naučili da je u Isusu istina. <verse eid="EPH 4:21"/><verse number="22" style="v" sid="EPH 4:22"/>U odnosu na svoj nekadašnji život, treba da svučete sa sebe starog čoveka, koga njegove prevarne strasti vode u propast, <verse eid="EPH 4:22"/><verse number="23" style="v" sid="EPH 4:23"/>te da uz pomoć Duha obnavljate svoj um. <verse eid="EPH 4:23"/><verse number="24" style="v" sid="EPH 4:24"/>Obucite na sebe novog čoveka, koji je prema liku Božijem stvoren da živi istinski pravednim i svetim životom.<verse eid="EPH 4:24"/></para>
  <para style="s1">Zahtevi novog života</para>
  <para style="p">
    <verse number="25" style="v" sid="EPH 4:25"/>Zato odbacite laž! Govorite istinu jedan drugom, jer smo svi zajedno delovi istog tela. <verse eid="EPH 4:25"/><verse number="26" style="v" sid="EPH 4:26"/>„Gnevite se, ali ne grešite.“ Neka vaš gnev ne dočeka zalazak sunca, <verse eid="EPH 4:26"/><verse number="27" style="v" sid="EPH 4:27"/>i ne pružajte priliku đavolu. <verse eid="EPH 4:27"/><verse number="28" style="v" sid="EPH 4:28"/>Onaj koji je krao, neka više ne krade, nego neka pošteno radi sopstvenim rukama, tako da može da podeli nešto s onima koji su u oskudici. <verse eid="EPH 4:28"/><verse number="29" style="v" sid="EPH 4:29"/>Ne služite se ružnim rečima, nego valjanim, koje, prema potrebi, mogu da služe na izgradnju i blagoslov slušaocima. <verse eid="EPH 4:29"/><verse number="30" style="v" sid="EPH 4:30"/>I ne žalostite Božijeg Svetog Duha, kojim ste zapečaćeni; on je jemstvo da će doći dan <char style="add">vašeg</char> otkupljenja. <verse eid="EPH 4:30"/><verse number="31" style="v" sid="EPH 4:31"/>Uklonite iz svoje sredine svaku gorčinu, gnev, srdžbe, viku i vređanje, kao i svako drugo zlo. <verse eid="EPH 4:31"/><verse number="32" style="v" sid="EPH 4:32"/>Budite dobri jedni prema drugima, milosrdni, praštajte jedan drugome kao što je Bog po Hristu oprostio vama.<verse eid="EPH 4:32"/></para>
  <chapter eid="EPH 4"/>
  <chapter number="5" style="c" sid="EPH 5"/>
  <para style="p">
    <verse number="1" style="v" sid="EPH 5:1"/>Ugledajte se, dakle, na Boga, pošto ste <char style="add">njegova</char> voljena deca. <verse eid="EPH 5:1"/><verse number="2" style="v" sid="EPH 5:2"/>Živite u ljubavi, kao što je Hristos zavoleo nas, pa je sebe predao za nas na žrtvu i miomirisni prinos Bogu.<verse eid="EPH 5:2"/></para>
  <para style="p">
    <verse number="3" style="v" sid="EPH 5:3"/>Blud i svaka vrsta nečistote, ili pohlepa neka se i ne pominje među vama, kao što dolikuje svetima. <verse eid="EPH 5:3"/><verse number="4" style="v" sid="EPH 5:4"/>Ni prostaštvo, ludorije, ni bezobrazne šale, niti što neprilično; radije zahvaljujte. <verse eid="EPH 5:4"/><verse number="5" style="v" sid="EPH 5:5"/>Jer, budite uvereni: nijedan bludnik, nečist ili pohlepan, koji je ravan idolopokloniku, neće uzeti učešća u Carstvu Hristovom i Božijem.<verse eid="EPH 5:5"/></para>
  <para style="s1">Život u svetlosti</para>
  <para style="p">
    <verse number="6" style="v" sid="EPH 5:6"/>Ne dajte da vas iko zavede ispraznim rečima. Jer, zbog ovakvih stvari, doći će gnev Božiji na nepokorne sinove. <verse eid="EPH 5:6"/><verse number="7" style="v" sid="EPH 5:7"/>Ne budite njihovi saučesnici! <verse eid="EPH 5:7"/><verse number="8" style="v" sid="EPH 5:8"/>Nekada ste, naime, bili tama, ali ste sada svetlost u Gospodu. Živite, stoga, kao deca svetlosti. <verse eid="EPH 5:8"/><verse number="9" style="v" sid="EPH 5:9"/>Ovo je, naime, plod svetlosti: sve što je dobro, pravedno i istinito. <verse eid="EPH 5:9"/><verse number="10" style="v" sid="EPH 5:10"/>Istražujte šta je ugodno Gospodu. <verse eid="EPH 5:10"/><verse number="11" style="v" sid="EPH 5:11"/>Ne budite saučesnici onih koji čine jalova dela tame, nego ih razotkrivajte. <verse eid="EPH 5:11"/><verse number="12" style="v" sid="EPH 5:12"/>Jer, sramota je i govoriti o onome što oni tajno čine. <verse eid="EPH 5:12"/><verse number="13" style="v" sid="EPH 5:13"/>Ali sve što se iznese na svetlo, postaje vidljivo, <verse eid="EPH 5:13"/><verse number="14" style="v" sid="EPH 5:14"/>jer sve što se izlaže svetlosti, postaje svetlost. Zato kaže:</para>
  <para style="q1" vid="EPH 5:14">„Digni se, ti što spavaš,</para>
  <para style="q2" vid="EPH 5:14">ustani iz mrtvih,</para>
  <para style="q2" vid="EPH 5:14">i Hristos će te obasjati!“<verse eid="EPH 5:14"/></para>
  <para style="p">
    <verse number="15" style="v" sid="EPH 5:15"/>Brižljivo pazite kako se ophodite. Ne ponašajte se kao nerazumni, nego kao mudri! <verse eid="EPH 5:15"/><verse number="16" style="v" sid="EPH 5:16"/>Iskoristite vreme jer su dani zli. <verse eid="EPH 5:16"/><verse number="17" style="v" sid="EPH 5:17"/>Zato ne budite nerazumni, nego shvatite šta je volja Gospodnja. <verse eid="EPH 5:17"/><verse number="18" style="v" sid="EPH 5:18"/>Ne opijajte se vinom, koje vodi u razuzdanost, nego se ispunjavajte Duhom. <verse eid="EPH 5:18"/><verse number="19" style="v" sid="EPH 5:19"/>Govorite jedni drugima rečima psalama, himni i duhovnih pesama. Pevajte i slavite Gospoda u svom srcu. <verse eid="EPH 5:19"/><verse number="20" style="v" sid="EPH 5:20"/>Uvek zahvaljujte za sve Bogu i Ocu u ime našeg Gospoda Isusa Hrista.<verse eid="EPH 5:20"/></para>
  <para style="s1">Odnosi u braku i porodici</para>
  <para style="p">
    <verse number="21" style="v" sid="EPH 5:21"/>Pokoravajte se jedni drugima u strahu pred Hristom. <verse eid="EPH 5:21"/><verse number="22" style="v" sid="EPH 5:22"/>Žene, <char style="add">pokoravajte se</char> svojim muževima kao Gospodu. <verse eid="EPH 5:22"/><verse number="23" style="v" sid="EPH 5:23"/>Jer, muž je glava ženi, kao što je Hristos glava Crkvi, isti Hristos koji je Spasitelj svoga tela – Crkve. <verse eid="EPH 5:23"/><verse number="24" style="v" sid="EPH 5:24"/>Kao što se Crkva pokorava Hristu, tako i žena neka se pokorava mužu u svemu.<verse eid="EPH 5:24"/></para>
  <para style="p">
    <verse number="25" style="v" sid="EPH 5:25"/>Muževi, volite svoje žene, kao što je Hristos voleo Crkvu, te je dao svoj život za nju, <verse eid="EPH 5:25"/><verse number="26" style="v" sid="EPH 5:26"/>da je posveti, očistivši je kupanjem u vodi s rečju, <verse eid="EPH 5:26"/><verse number="27" style="v" sid="EPH 5:27"/>te da izvede pred sebe Crkvu u punoj slavi, bez mane i bore, ili tome sličnog, da bude sveta i neporočna. <verse eid="EPH 5:27"/><verse number="28" style="v" sid="EPH 5:28"/>Tako su i muževi dužni da vole svoje žene kao svoje sopstveno telo. Muž koji voli svoju ženu, voli samoga sebe. <verse eid="EPH 5:28"/><verse number="29" style="v" sid="EPH 5:29"/>Jer, niko ne mrzi svoje telo, nego ga hrani i neguje, kao i Hristos Crkvu. <verse eid="EPH 5:29"/><verse number="30" style="v" sid="EPH 5:30"/>Mi smo, naime, delovi Hristovog tela. <verse eid="EPH 5:30"/><verse number="31" style="v" sid="EPH 5:31"/><char style="add">Kao što Pismo kaže</char>:</para>
  <para style="q1" vid="EPH 5:31">„Zato će čovek ostaviti oca i majku,</para>
  <para style="q2" vid="EPH 5:31">te se priljubiti uz svoju ženu, pa će dvoje biti jedno telo.“<verse eid="EPH 5:31"/></para>
  <para style="m">
    <verse number="32" style="v" sid="EPH 5:32"/>Ovo je velika tajna. Ja vam to govorim o Hristu i Crkvi. <verse eid="EPH 5:32"/><verse number="33" style="v" sid="EPH 5:33"/>Tako svaki od vas neka voli svoju ženu kao samoga sebe, a žena neka poštuje svoga muža.<verse eid="EPH 5:33"/></para>
  <chapter eid="EPH 5"/>
  <chapter number="6" style="c" sid="EPH 6"/>
  <para style="p">
    <verse number="1" style="v" sid="EPH 6:1"/>Deco, slušajte svoje roditelje zbog Gospoda, jer je to pravedno. <verse eid="EPH 6:1"/><verse number="2" style="v" sid="EPH 6:2"/>„Poštuj svoga oca i svoju majku“, prva je zapovest sa obećanjem: <verse eid="EPH 6:2"/><verse number="3" style="v" sid="EPH 6:3"/>„da ti bude dobro i da dugo poživiš na zemlji.“ <verse eid="EPH 6:3"/><verse number="4" style="v" sid="EPH 6:4"/>A vi, očevi, ne razdražujte svoju decu, nego ih odgajajte s Gospodnjom poukom i opomenom.<verse eid="EPH 6:4"/></para>
  <para style="s1">Robovi i gospodari</para>
  <para style="p">
    <verse number="5" style="v" sid="EPH 6:5"/>Robovi, slušajte svoje zemaljske gospodare sa strahom i trepetom. Činite to iskrena srca, kao da služite samom Hristu. <verse eid="EPH 6:5"/><verse number="6" style="v" sid="EPH 6:6"/>Ne činite to samo kada ste im na oku, da biste zadobili njihovu naklonost, već kao Hristove sluge koje vrše Božiju volju – od srca. <verse eid="EPH 6:6"/><verse number="7" style="v" sid="EPH 6:7"/>Služite predano, kao da služite Gospodu, a ne ljudima, <verse eid="EPH 6:7"/><verse number="8" style="v" sid="EPH 6:8"/>znajući da će Gospod nagraditi svakog ko čini dobro, bio on rob ili slobodnjak. <verse eid="EPH 6:8"/><verse number="9" style="v" sid="EPH 6:9"/>Robovlasnici, tako i vi postupajte prema robovima. Ne pretite im, znajući da i jedni i drugi imate istog Gospodara na nebesima, koji ne gleda ko je ko.<verse eid="EPH 6:9"/></para>
  <para style="s1">Spremnost na duhovnu borbu</para>
  <para style="p">
    <verse number="10" style="v" sid="EPH 6:10"/>Uostalom, jačajte u Gospodu i njegovoj moćnoj sili. <verse eid="EPH 6:10"/><verse number="11" style="v" sid="EPH 6:11"/>Stavite na sebe svu borbenu opremu Božiju, da biste mogli odoleti đavolskim lukavstvima. <verse eid="EPH 6:11"/><verse number="12" style="v" sid="EPH 6:12"/>Mi se, naime, ne borimo protiv <char style="add">ljudi od</char> krvi i mesa, nego protiv glavarstava i vlasti, protiv sila koje vladaju ovim carstvom mraka, protiv zlih duhova u nebeskim prostorima. <verse eid="EPH 6:12"/><verse number="13" style="v" sid="EPH 6:13"/>Toga radi, stavite na sebe punu Božiju borbenu opremu, da biste se mogli odupreti u zli dan, te da ovako pripremljeni, možete čvrsto stajati. <verse eid="EPH 6:13"/><verse number="14" style="v" sid="EPH 6:14"/>Stoga, budite spremni! Opašite bedra opasačem istine, a na sebe navucite oklop pravednosti. <verse eid="EPH 6:14"/><verse number="15" style="v" sid="EPH 6:15"/>Noge obujte spremnošću <char style="add">koja dolazi od</char> Radosne vesti mira. <verse eid="EPH 6:15"/><verse number="16" style="v" sid="EPH 6:16"/>Uz sve to, uzmite štit vere kojim ćete moći da pogasite sve ognjene strele Zloga. <verse eid="EPH 6:16"/><verse number="17" style="v" sid="EPH 6:17"/>Na glavu stavite kacigu spasenja, i prihvatite mač Duha, koji je reč Božija.<verse eid="EPH 6:17"/></para>
  <para style="p">
    <verse number="18" style="v" sid="EPH 6:18"/>Sa svakom molitvom i molbom molite se u svakoj prilici u Duhu. Uz to bdite i istrajno se molite za sve svete. <verse eid="EPH 6:18"/><verse number="19" style="v" sid="EPH 6:19"/><char style="add">Molite se</char> i za mene, da mi <char style="add">Bog</char> da pravu reč kad otvorim usta, te da hrabro obznanim tajnu Radosne vesti. <verse eid="EPH 6:19"/><verse number="20" style="v" sid="EPH 6:20"/>Ja sam njen poslanik, iako u okovima. <char style="add">Molite se, dakle,</char> da je odvažno objavim, kako i treba da govorim.<verse eid="EPH 6:20"/></para>
  <para style="s1">Završni pozdravi</para>
  <para style="p">
    <verse number="21" style="v" sid="EPH 6:21"/>A Tihik, voljeni brat i verni sluga u službi Gospodnjoj, obavestiće vas o meni, da znate kako sam i šta radim. <verse eid="EPH 6:21"/><verse number="22" style="v" sid="EPH 6:22"/>Njega sam poslao upravo da biste saznali novosti o nama, te da vas obodri.<verse eid="EPH 6:22"/></para>
  <para style="b"/>
  <para style="p">
    <verse number="23" style="v" sid="EPH 6:23"/>Bog Otac i Gospod Isus Hrist <char style="add">neka podare</char> mir braći i ljubav sa verom.<verse eid="EPH 6:23"/></para>
  <para style="b"/>
  <para style="p">
    <verse number="24" style="v" sid="EPH 6:24"/>Milost sa svima koji vole našeg Gospoda Isusa Hrista neprolaznom ljubavlju.<verse eid="EPH 6:24"/></para>
  <chapter eid="EPH 6"/>
</usx>