<usx version="3.0">
  <book code="HAG" style="id">- Biblica® Open New Serbian Translation Latin 2017</book>
  <para style="h">Knjiga proroka Ageja</para>
  <para style="toc1">Knjiga proroka Ageja</para>
  <para style="toc2">Knjiga proroka Ageja</para>
  <para style="toc3">Ag</para>
  <para style="mt1">Knjiga proroka Ageja</para>
  <chapter number="1" style="c" sid="HAG 1"/>
  <para style="s1">Poziv na izgradnju Gospodnjeg Doma</para>
  <para style="p">
    <verse number="1" style="v" sid="HAG 1:1"/>Druge godine cara Darija, u šestom mesecu prvog dana toga meseca, reč Gospodnja je došla preko proroka Ageja Zorovavelju, Salatilovom sinu koji je bio upravitelj Jude, i Prvosvešteniku Isusu, Josedekovom sinu. Poručila je:<verse eid="HAG 1:1"/></para>
  <para style="p">
    <verse number="2" style="v" sid="HAG 1:2"/>„Ovako kaže Gospod nad vojskama: ’Ovaj narod govori: „Nije vreme, još nije došlo vreme da se obnovi Dom Gospodnji!“’“<verse eid="HAG 1:2"/></para>
  <para style="p">
    <verse number="3" style="v" sid="HAG 1:3"/>I onda je došla reč Gospodnja preko proroka Ageja i poručila: <verse eid="HAG 1:3"/><verse number="4" style="v" sid="HAG 1:4"/>„A vama je vreme da živite u svojim sređenim kućama, a ovaj je Dom porušen?!“<verse eid="HAG 1:4"/></para>
  <para style="p">
    <verse number="5" style="v" sid="HAG 1:5"/>I zato ovako kaže Gospod nad vojskama: „Razmislite o svojim putevima! <verse eid="HAG 1:5"/><verse number="6" style="v" sid="HAG 1:6"/>Sejete mnogo, ali malo žanjete. Jedete, ali niste siti. Pijete, ali se niste napili. Oblačite se, ali vam nije toplo; a onaj koji je zaradio nadnicu, zaradio je za probušenu kesu.“<verse eid="HAG 1:6"/></para>
  <para style="p">
    <verse number="7" style="v" sid="HAG 1:7"/>Ovako kaže Gospod nad vojskama: „Razmislite o svojim putevima! <verse eid="HAG 1:7"/><verse number="8" style="v" sid="HAG 1:8"/>Na goru se popnite i građu donesite! Obnovite Dom da uživam u njemu, da proslavljen budem – kaže Gospod. <verse eid="HAG 1:8"/><verse number="9" style="v" sid="HAG 1:9"/>Mnogo ste očekivali, a eno, malo ste dobili! Ja oduvam to što u kuću unesete. A zašto? – govori Gospod nad vojskama. Zato što je moj Dom porušen, a svaki od vas svoju kuću kući! <verse eid="HAG 1:9"/><verse number="10" style="v" sid="HAG 1:10"/>Zato su se nad vama zatvorila nebesa, nema rose, a zemlja je uskratila svoj rod. <verse eid="HAG 1:10"/><verse number="11" style="v" sid="HAG 1:11"/>Prizvao sam sušu na zemlju, na gore, na useve, na novo vino, na ulje, na sve čime zemlja rađa, na ljude, na stoku i na sav trud ruku.“<verse eid="HAG 1:11"/></para>
  <para style="p">
    <verse number="12" style="v" sid="HAG 1:12"/>Zorovavelj, Salatilov sin i Prvosveštenik Isus, Josedekov sin, i sav preostali narod su poslušali glas Gospoda, Boga svoga, i sve reči proroka Ageja jer ga poslao Gospod Bog njihov. Narod je tada pokazao strahopoštovanje pred Gospodom.<verse eid="HAG 1:12"/></para>
  <para style="p">
    <verse number="13" style="v" sid="HAG 1:13"/>A Agej, glasnik Gospodnji, je preneo narodu poruku od Gospoda i rekao im: „Ja sam sa vama – govori Gospod.“ <verse eid="HAG 1:13"/><verse number="14" style="v" sid="HAG 1:14"/>Gospod je pokrenuo duh u Zorovavelju, Salatilovom sinu, upravitelju Jude i duh u Prvosvešteniku Isusu, Josedekovom sinu, kao i duh u svem preostalom narodu. Naime, došli su u Dom Gospoda nad vojskama, Boga svoga, i prionuli na posao. <verse eid="HAG 1:14"/><verse number="15" style="v" sid="HAG 1:15"/>A to je bilo dvadeset četvrtog dana, šestog meseca druge godine cara Darija.<verse eid="HAG 1:15"/></para>
  <chapter eid="HAG 1"/>
  <chapter number="2" style="c" sid="HAG 2"/>
  <para style="s1">Obećanje slave novog Doma</para>
  <para style="p">
    <verse number="1" style="v" sid="HAG 2:1"/>Dvadesetog dana sedmog meseca, reč Gospodnja je došla preko proroka Ageja. Poručila je: <verse eid="HAG 2:1"/><verse number="2" style="v" sid="HAG 2:2"/>„Kaži upravitelju Jude Zorovavelju, Salatilovom sinu, i Prvosvešteniku Isusu, Josedekovom sinu, i svem preostalom narodu: <verse eid="HAG 2:2"/><verse number="3" style="v" sid="HAG 2:3"/>’Ko je među vama preostalima video ovaj Dom u njegovoj pređašnjoj slavi? A kako vam sada izgleda? Zar sad nije kao ništa? <verse eid="HAG 2:3"/><verse number="4" style="v" sid="HAG 2:4"/>Zato sada, Zorovavelju, budi jak – govori Gospod. Budi jak, prvosvešteniče Isuse, sine Josedekov! Budi jak, sav narode zemlje – govori Gospod. Gradite, jer ja sam sa vama – govori Gospod nad vojskama. <verse eid="HAG 2:4"/><verse number="5" style="v" sid="HAG 2:5"/>Ovo je obećanje koje sam vam dao kada ste izašli iz Egipta: moj će Duh biti među vama. Ne plašite se!’<verse eid="HAG 2:5"/></para>
  <para style="p">
    <verse number="6" style="v" sid="HAG 2:6"/>Jer ovako kaže Gospod nad vojskama: ’Još jednom ću, i to uskoro, uzdrmati nebesa i zemlju, more i kopno! <verse eid="HAG 2:6"/><verse number="7" style="v" sid="HAG 2:7"/>Uzdrmaću sve narode pa će doći Čežnja<note caller="+" style="f"><char style="fr" closed="false">2,7 </char><char style="ft" closed="false">Hristos.</char></note> svih naroda. Ispuniću ovaj Dom slavom – kaže Gospod nad vojskama. <verse eid="HAG 2:7"/><verse number="8" style="v" sid="HAG 2:8"/>Moje je srebro, a i zlato je moje – govori Gospod nad vojskama. <verse eid="HAG 2:8"/><verse number="9" style="v" sid="HAG 2:9"/>Slava ovog drugog Doma će biti veća od slave prethodnog – kaže Gospod nad vojskama. Daću mir mestu ovom – govori Gospod nad vojskama.’“<verse eid="HAG 2:9"/></para>
  <para style="s1">Blagoslov za onečišćeni narod</para>
  <para style="p">
    <verse number="10" style="v" sid="HAG 2:10"/>Dvadeset četvrtog dana devetog meseca, druge godine Darijeve, reč Gospodnja je došla proroku Ageju i poručila: <verse eid="HAG 2:10"/><verse number="11" style="v" sid="HAG 2:11"/>„Ovako kaže Gospod nad vojskama: ’Pitaj sveštenike za Zakon i reci: <verse eid="HAG 2:11"/><verse number="12" style="v" sid="HAG 2:12"/>Evo, ako neko nosi žrtvu u skutu svojih haljina, i skutom svojim dotakne hleb, varivo, vino, ulje i ostalu hranu, hoće li se ona posvetiti?’“</para>
  <para style="p" vid="HAG 2:12">A sveštenici su odgovorili: „Neće.“<verse eid="HAG 2:12"/></para>
  <para style="p">
    <verse number="13" style="v" sid="HAG 2:13"/>Agej je uzvratio: „Ako se osoba onečišćena mrtvim telom dotakne svih tih stvari, hoće li se one onečistiti?“</para>
  <para style="p" vid="HAG 2:13">A sveštenici su odgovorili: „Onečistiće se.“<verse eid="HAG 2:13"/></para>
  <para style="p">
    <verse number="14" style="v" sid="HAG 2:14"/>A Agej je uzvratio: „Takav je ovaj narod i takvi su ovi ljudi preda mnom – govori Gospod – takav je sav trud njihovih ruku. Nečisto je sve što mi tamo prinose.<verse eid="HAG 2:14"/></para>
  <para style="p">
    <verse number="15" style="v" sid="HAG 2:15"/>Sada vas molim da srcem razmislite od danas pa unazad, od kada je polagan kamen za kamenom u Dom Gospodnji. <verse eid="HAG 2:15"/><verse number="16" style="v" sid="HAG 2:16"/>Od tog vremena kada bi neko na gomili očekivao dvadeset mera, bilo bi ih deset. A kada bi neko očekivao da iz vinske kace zagrabi pedeset naceđenih merica, bilo bi ih dvadeset. <verse eid="HAG 2:16"/><verse number="17" style="v" sid="HAG 2:17"/>Udarao sam vas i sva dela vaših ruku medljikom, kukoljem i gradom. I nijedan od vas mi se nije vratio – govori Gospod. <verse eid="HAG 2:17"/><verse number="18" style="v" sid="HAG 2:18"/>Srcem svojim razmislite od danas pa unazad, od dvadeset četvrtog dana devetog meseca do dana kada je osnovan Gospodnji Dom. Razmislite srcem svojim! <verse eid="HAG 2:18"/><verse number="19" style="v" sid="HAG 2:19"/>Naime, da li je zrno u ambaru? Pa ni loza, smokva, nar i maslina ne rađaju plodom.</para>
  <para style="p" vid="HAG 2:19">A od ovoga dana ja ću da blagoslovim!“<verse eid="HAG 2:19"/></para>
  <para style="s1">Zorovavelj je Gospodnji pečatni prsten</para>
  <para style="p">
    <verse number="20" style="v" sid="HAG 2:20"/>Gospodnja reč je došla i drugi put Ageju dvadeset četvrtog dana tog meseca: <verse eid="HAG 2:20"/><verse number="21" style="v" sid="HAG 2:21"/>„Reci Zorovavelju, upravitelju Jude: ’Ja ću uzdrmati nebesa i zemlju! <verse eid="HAG 2:21"/><verse number="22" style="v" sid="HAG 2:22"/>Preturiću presto carstvima i uništiću snagu carstvima naroda. Prevrnuću bojna kola i njihove vozače pa će popadati konji i njihovi konjanici, i to svi do jednog od mača svog brata.<verse eid="HAG 2:22"/></para>
  <para style="p">
    <verse number="23" style="v" sid="HAG 2:23"/>Toga ću dana – govori Gospod nad vojskama – da te uzmem, o, Zorovavelju, Salatilov sine, slugo moj! Govori Gospod: učiniću te pečatnim prstenom jer sam te izabrao – govori Gospod nad vojskama.’“<verse eid="HAG 2:23"/></para>
  <chapter eid="HAG 2"/>
</usx>